中國嘅教育制度喺清末嘅新政之中已經學習西方同埋日本嘅學制，到咗民初，高等教育獲得進一步嘅發展，喺北京大學校長蔡元培嘅領導下，引進咗開放嘅學風，提出「思想自由，相容並包」嘅辦學方針，李大釗、陳獨秀、章士釗、胡適、辜鴻銘（英國文學）、劉師培、魯迅（周樹人，教中國小說史）、錢玄同（教音韻學）、吳梅（教戲曲史）、劉半農（教新文學）等俾人請咗喺北大教書，同時培養學生獨立自主開放進步嘅思想同埋精神，呢種思想同埋精神成為咗五四運動嘅重要動力。